cyanic-selkie/wikianc huggingface dataset:
Leoni IV
Papa Leoni IV ( l. ?, Roma - v., 17 korrik 855) ishte papa i 103 i Kishës Katolike. Shërbeu si papë që nga zgjedhja e tij më 27 janar 847 dhe deri më 17 korrik 855. Paraardhës i tij ishte papa Serxhio II, ndërsa pasardhësi papa Benedikti III.
T. S. Eliot
Thomas Stearns Eliot (26 shtator 1888 – 4 janar 1965), shkrimtar  anglez me prejardhje amerikane.
Është njëri ndër poetët më të njohur europian të shekullit të 20-të, fitues i shumë çmimeve, ndër to edhe të Çmimit Nobel për Letërsi më 1948 dhe i Goethes më 1954. Bartës i 16 doktoratave të nderit.
Kodikët e Shqipërisë
Koleksioni i kodikëve (the codex) përbën një prej pasurive më të rëndësishme kulturore të popullit shqiptar në të gjitha kohërat dhe një pasuri me vlera botërore. Ky koleksion, i cili ruhet në Arkivin Qendror të Shtetit, përbëhet nga mbi 100 vëllime, që përbëjnë vepra të plota (dorëshkrime) dhe 17 fragmente, të cilët, të gjithë së bashku, njihen si "fondi 888". Jashtë këtij fondi numërohen edhe disa dhjetëra kodikë të tjerë, që i takojnë kishës së Shën Gjon Vladimirit (Durrës). Përveçse në AQSH, kodikë ka pasur edhe në muzeun e artit mesjetar në Korçë.
Për herë të parë ekzistenca e kodikëve të Shqipërisë është bërë e ditur botërisht nga një botim në gjuhën greke i peshkopit të Beratit (Aleksudes, A. - 1868). Në vitin 1886 një studiues francez (P. Batiffol) përshkroi shkurtimisht në një katalog 16 kodikë që iu lejuan të shihte në arkivat dhe bibliotekat e kishës ortodokse të Beratit. Batiffol, i cili u ankua në artikullin e tij se murgjit vendës "nuk e lejuan" të njihte shumë dorëshkrime të tjera, pagëzoi tre prej kodikëve më të lashtë të Shqipërisë : "Codex Purpureus Beratinus" - "Kodiku i Purpurt i Beratit" (i mbiquajtur edhe "Beratinus-1") ; "Codex Aureus Anthimi" - "Kodi i Artë i Anthimit" (i mbiquajtur "Beratinus-2") ; si dhe "Kodi Liturgjik i Gjon Gojartit". Deri atëherë, në listën botërore të letërsisë së krishterë të tipit bizantin, njiheshin jo më shumë se një dyzinë dorëshkrimesh të tipit "kodik". Me kalimin e kohës nga kjo listë janë zhdukur emra veprash të rëndësishme liturgjike, duke përfshirë edhe "Kodikun e Gjon Gojartit", që gjendej në Shqipëri.
Kodikët e Shqipërisë janë një fond me rëndësi botërore për historinë e zhvillimit të letërsisë së vjetër biblike, liturgjike dhe agjiografike (nga gr. "?????" - "i shenjtë"). Këto kodikë kronologjikisht ndjekin njëri-tjetrin gjatë 13 shekujve me radhë (prej shekullit të 6-të - deri në shekullin e 18-të).
I shkruar vetëm një shekull e gjysmë pas "La Vulgata-s", përkthimi latin i Biblës sipas shën Jeronimit të Eusebit, Kodiku i Purpurt i Bertit është një dorëshkrim me rëndësi historike për fillimet e letërsisë biblike. Sipas dijetarëve bibliologë dhe paleografë, duke iu referuar teknikës së shkrimit, është një dorëshkrim jo më i vonshëm se shekulli i 6-të pas Krishtit. Ai është një ndër katër kodikët më të vjetër në gjithë botën. Bashkëkohës me dorëshkrime të tilla të famshme si "Petropolitaus", "Vindeobone-usis" e "Sinopencis", "Kodiku i Purpurt i Beratit" renditet në themelet e letërsisë kishtare të ritit lindor.
"Kodiku i Purpurt i Beratit" ka 190 fletë dhe përmban dy ungjij : sipas Markut dhe sipas Matheut. Eshtë shkruar me germa të derdhura prej argjendi, sipas vlerësimit të ekspertëve, "në fletë të ngjashme me letrën e zakonshme, që ka të ngjarë të jetë prodhuar nga ngjeshja e shumë elementeve petëzorë me natyrë bimore, siç janë fletët e papirusit". Por bizantologët mendojnë se lënda e dorëshkrimit është pergamenë. Sfondi mbi të cilin janë derdhur germat është e kuqe e thellë (e purpurt), prej nga ka marrë edhe emrin. Ngjyra, me kalimin e shekujve, është zbehur. Disa pjesë të rëndësishme të tekstit të kodikut janë të derdhura në ar. Germat e aplikuara janë kapitale të vogla (majuscule). Kapaku i dorëshkrimit është metalik, me zbukurime biblike, por duhet të jetë disa shekuj më i vonshëm se vetë vepra.
Teksti i "Codex Purpureus Beratinus" është shkruar në stilin antik scripta-continuae, domethënë pa ndarje të fjalëve nga njëra-tjetra, pa thekse dhe shenja të tjera të veçimit të fjalëve. Ai është vendosur në një sfond që përmban zemra të stilizuara. Në brendësi të zemrave që zbukurojnë fletën gjenden motive floreale - trandafila tripetalesh (lilan). Dekoracionet gjenden në kufijtë e dy vijave paralele vertikale, që kthehen në kënd të drejtë horizontalisht. Vija vertikale interpretohet si tentim i hyjnores, kurse vija horizontale si shenjëzim i fatit vdekëtar-kalimtar të njeriut. Bibliologët mendojnë se ky motiv, që rimerret edhe në dorëshkrimet e mëvonshme biblike, liturgjike ose agjiografike (nga gr. i shenjtë) që janë ruajtur në Shqipëri, paraqet ekuilibrin shpirtëror të individit.
Për herë të parë për "Codex Purpureus Beratinus" bëhet fjalë në "Diptikun e kishës së Shën Gjergjit", që gjendej në kalanë e Beratit. Në një shënim të cituar nga ky dorëshkrim flitet për rrezikun që i pati ardhur rrotull këtij kodiku në vitin 1356, kur ushtritë serbe rrethuan qytetin e Beratit, tashmë të boshatisur nga popullata, për shkak të pamundësisë për t'u mbrojtur, dhe ia kishin vënë syrin bibliotekës së manastirit të Theollogut dhe të kishës së shën Gjergjit, thesarit më të madh të qytetit. Sipas këtij shënimi, me kujdesin e një murgu, një nga parësia e Beratit, "së bashku me zonjën konteshë", besimtarë të denjë të krishtërimit, morën përsipër të shpëtonin këtë thesar, duke i fshehur në një kullë në kala, pavarësisht prej kërcënimeve të komandantëve të ushtrisë së huaj.
Në shkrimet e botuara për "Codex Purpureus Beratinus" i pari renditet ai i grekut Anthim Aleksudhi, "Syntomos istorike perigraphe tesleras metropoleos Belegradon …", 1868. Disa vite më vonë, më 1886, shkrimtari francez Pierre Batiffol, mysafir i mitropolisë së Beratit, në artikullin "Les manuscrits grecs de Berat d'Albanie et le Codex Purpureus" - Paris - përshkroi me të dhëna të hollësishme informuese dhe shkencore përmbajtjen e këtij dorëshkrimi. Në fakt, Batiffol është transkriptuesi i parë dhe madje pagëzuesi i kodikut më të hershëm të Shqipërisë. Qysh prej botimit të katalogut të tij ai njihet me emrin "Codex Purpureus Beratinus", ose "Codex Purpureus Beratinus ", ose shkurt "Beratinus-1". Bizantologët shqiptarë, në studime të krahasuara, mbështetur në ligjet e ndryshimit të fonetikës historike të greqishtes nga antikiteti në periudhën e paleokrishtërimit e më këndej, i kanë interpretuar në një semantikë tjetër vlerat tingullore të disa prej grafemave të këtij dorëshkrimi, për rrjedhim edhe të përmbajtjes së tij. Nga autorët vendës veçohen për studime të posaçme për kodikët Theofan Popa, Ilo Mitkë Qafëzezi, Aleks Buda, Kosta Naço.
"Kodiku i Purpurt i Beratit" dhe "Kodiku i Artë i Anthimit" ("Beratinus-2", shekulli i 9-të pas Krishtit) ishin dy prej veprave që gjendeshin në listat e objekteve të shpallur "në kërkim" në periudhën e Luftës së Dytë Botërore. Kleri, këshilli kishtar (sinodi), patriarkët dhe populli besimtar i Beratit, të cilëve iu kërkua dorëzimi i menjëhershëm i dy kodikëve, vendosën të bëjnë çdo sakrificë dhe të mos e tregojnë vendndodhjen e tyre, në çfarëdo rrethane. Ato u fshehën në grykën e një pusi, në një arkë metalike. Për një kohë, në vitet që pasuan, "Beratinus-1" dhe "Beratinus-2" konsideroheshin të zhdukur. U rizbuluan në kishën e kalasë së qytetit në vitin 1968, në një gjendje tejet të dëmtuar.
Në vitin 1971, në bazë të një marrëveshjeje ndërshtetërore, "Codex Purpureus Beratinus" u dërgua për restaurim pranë Institutit Arkeologjik të Kinës, ku u realizua një riprodhim identik, plotësisht i shfrytëzueshëm për studime. Vetë origjinali u restaurua, duke siguruar tejkalimin e gjendjes kritike dhe duke premtuar jetëgjatësi, përmes teknikës së mbylljes hermetike të fletëve një nga një ndërmjet dy xhameve në boshllëk. Mbas restaurimit, "Beratinus-1" u nda në nëntë vëllime, të cilat ruhen pranë Arkivit Qendror të Shtetit në Tiranë.
Nga ekspertimi prej specialistëve të Universitetit të Tiranës rezultoi se "Beratinus-2" ishte shkruar në "lëndë me natyrë shtazore", albuminoide, domethënë në pergamenë ; kurse "Beratinus-1" në "lëndë celuloidike me natyrë bimore", homogjenizuar përmes ngjeshjes së fletëve të papirusit një mbi një deri në formimin e letrës së shkrimit. Në vitin 1971, në bazë të një marrëveshjeje ndërshtetërore, dy kodikët e Beratit u dërguan pranë Institutit Arkeologjik të Kinës, ku u realizua restaurimi i tyre, përmes teknikës së mbylljes hermetike të fletëve një nga një ndërmjet dy xhameve në boshllëk. Mbas restaurimit "Beratinus-1" u nda në nëntë vëllime, kurse "Beratinus-2" në 21 vëllime. Nga studimet e mëvonshme është konstatuar se të dy kodikët janë shkruar në pergamenë (lëkurë keci e regjur dhe e ngjyrosur).
"Codex Purpureus Beratinus" u ftua të paraqitet jashtë vendit në ekspozitën "I Vangeli dei Popoli", organizuar nga Biblioteca Apostolica e Vatikanit, në jubileun e madh të 2000-vjetorit të krishtërimit. Brenda vendit është ekspozuar vetëm dy herë, me lejen e autoriteve më të larta zyrtare.
"Kodiku i Purpurt i Beratit" vlerësohet ndër veprat themeltare të letërsisë ungjillore, si dorëshkrim me rëndësi të posaçme për kulturën e krishtërimit. Ai çmohet gjithashtu për historinë e shkrimit, për vlerat evidente kaligrafike, si përmendore e trashëgimisë së përbotshme të dijes, si objekt shkencor i paleografisë, bibliologjisë, gjuhësisë, historisë së besimeve.
"Kodiku i Purpurt i Beratit”, sipas Aleksudhes, duhej të ishte shkruar “me dorën e shën Gjon Gojartit”. Mirëpo Batiffol mendon se “nuk është tamam dora e shën Gjon Gojartit.
Kodiku i Purpurt i Beratit merr një vlerë më të rëndësishme prej faktit se është shkruar në një periudhë kur lënda biblike ende nuk ishte kanonizuar. Dy ungjijtë që përmban kanë shmangie prej teksteve standarte. Kjo është arsyeja që vetëm një herë në vit, një pjesë e tij, mund të lexohej në meshë publike.
Duke u nisur prej faktit se në arkivat shqiptare ruhen mbi 100 dorëshkrime të tipit "kodik", në të cilët janë kopjuar gjatë 12 shekujve me radhë shkrimet e shenjta, "Testamenti i Vjetër", ungjijtë dhe tekste të tjera të shërbesës ekleziastike, mendohet se ato mund të jenë shkruar nga murgj vendës. Veç faktit se këto dorëshkrime krijojnë një traditë të letërsisë kishtare, vijnë në ndihmë të këtij përfundimi edhe të dhëna të tjera. Hapësira iliro-biblike gjendet brenda asaj që zakonisht quhet "hapësirë biblike". Në librat e shenjtë shën Pali citohet të pohojë : "Predikova Jesuin prej Jerusalemit në Illyricum". Faltoret e para të krishtërimit në këtë hapësirë u ngritën qysh në mesin e shekullit të parë pas Krishtit (kisha e Linit dhe ajo e Tushemishtit).
Në hapësirën e iliro-shqiptarëve u formuan edhe disa personalitete që themeluan letërsinë e krishterë të ritualit roman. Kryelutja mijëvjeçare e krishtërimit perëndimor "Ty zot të lavdërojmë" - "Te Deum Laudamus", e cila u kompozua nga shën Niketa i Dardanisë (ose shën Niketa i Remesianës), u përhap në disa variante në Europën Perëndimore pas vitit 525 dhe është edhe sot një prej vlerave kryesore të krishtërimit. Sipas burimeve serioze të arkeomuzikologjisë, duke përfshirë ato britanike, franceze dhe italiane, Niketa ka shkruar se "ishte dardan" ("dardanus sum"). Ndërsa përkthimi i parë i Biblës prej hebraishtes në latinishte, i njohur me emrin "La Vulgata", u arrit në vitin 405, nga një ilir tjetër i shenjtëruar, Jeronimi i Eusebit (Hieronymus, i mbiquajtur edhe "shën Gjeri"). Shën Niketa dhe shën Jeronimi, që pasuruan kulturën e krishtërimit të Perëndimit, patën bashkëkohës e pasues që dhanë të njëjtën ndihmesë historike për pasurimin e letërsisë së krishtërimit lindor, përmes përkthimeve në greqishte të vjetër të ungjijve në dorëshkrimet e tipit "kodik".
"Kodiku i Purpurt i Beratit" është i regjistruar në listën e veprave më të rëndësishme të njerëzimit, të njohur me emrin "Memoire du Monde" ("Kujtesa e Botës") dhe prej disa vitesh gëzon kujdesin e drejtpërdrejtë të Unesco-s.
Kodiku i dytë (sipas kronologjisë), i quajtur "Beratinus-2" ose "Kodiku i Anthimit", po edhe "Codex Aureus Anthimi" - për shkak të germës prej ari që është përdorur, i takon shekullit të 9-të. Ai përmban katër ungjijtë (sipas Gjonit, Lukës, Markut dhe Matheut). Ka pasur gjithashtu katër shembëllime të ungjillorëve, nga të cilat kanë mbetur vetëm tri (e Markut, Gjonit dhe Lukës), kurse figura e Matheut është zhdukur. Figurat e ungjillorëve kanë korniza dekorative, që janë ndërtuar me motive floreale dhe gjeometrike (rrathë dhe lule). Stilistikisht krahasohet me një kodik që ruhet në Bibliotekën e Petersburgut dhe që u identifikua si dorëshkrim i shekullit të nëntë nga studiuesi gjerman Kurt Witzman. Kodiku i Petersburgut njihet me emrin e "Kodiku grek 53".
"Beratinus-1" dhe kodikët e tjerë të Shqipërisë janë vepra me rëndësi edhe për historinë e kulturës e të shkrimit të shenjtë, por dhe të letrarësisë në përgjithësi.
Kodikët e Shqipërisë janë përmendore të kulturës dhe qytetërimit të krishterë dhe mbajnë vulën e hapësirës biblike-ekumenike ku kanë jetuar shqiptarët dhe të parët e tyre. Ato janë burim krenarie për bibliologët, për njohësit e shkrimeve të shenjta e për kishën, por edhe objekt studimi për etno-psikologjinë, për gjuhën dhe teknikën e shkrimit, për kaligrafinë, për artet e zbatuara figurative dhe për ikonografinë. Kodikët janë enciklopedi të vërteta të mendimit të krishterë.
Mahatma Gandi
Mohandas Karamchand Gandhi (મોહનદાસ કરમચંદ ગાંધી; मोहनदास करमचंद गांधी) (2 tetor 1869 - 30 janar 1948) ishte një udhëheqës i shquar politik dhe ideologjik i Indisë gjatë "lëvizjes indiane për pavarësi". Ishte i pari i lëvizjes "Satyagraha" (fuqia e shpirtit, ose fuqia e të vërtetës). Kjo është e përcaktuar si rezistencë ndaj tiranisë, përmes masës rezistuese civile - një term që përdoret shumë nga Gandi në deklaratat dhe shkrimet e tij. Filozofia e tij, u themelua në mënyrë të vendosur mbi Ahimsa(jo dhunës). Filozofia e tij dhe udhëheqja e ndihmoi të fitojë pavarësinë e Indisë dhe lëvizjet e frymëzuan të drejtat civile dhe lirin në të gjithë botën. Gandhi është përmendur shpesh si Mahatma ( महात्मा mahātmā ) ose "Great Soul" (shpirtmadh), një nderim i aplikuar së pari atij nga Rabindranath Tagore) . Në Indi ai është quajtur edhe Bapu (બાપુ, bāpu ose "Ati") dhe zyrtarisht i nderuar në Indi si Ati i kombit. Ditëlindja e tij, 2 tetor, do të përkujtohet si Gandhi Jayanti, një festë kombëtare në Indi, dhe në botë si "Dita ndërkombëtre kundër dhunës". Gandi u vra më 30 janar 1948 nga Nathuram Godse.
Jeta e hershme dhe përkatësia
Mohandas Gandhi Karamchand ka lindur më 2 tetor 1869 në Porbandar, një qytet bregdetar në sot njihet si Gujarat, Indi. Babai i tij, Karamchand Gandi (1822-1885), i cili i përkiste komunitetit të Modh Hindu, ishte një zyrtar i lartë i shtetit Porbander, një shtet i vogël madhështor në Agjencinë Kathiawar të Indisë Britanike. Emri Gjyshi i tij ishte Uttamchand Gandhi, i quajtur me naivitet Utta Gandi. Nëna e tij, Putlibai, e cila kishte ardhur nga komuniteti Pranami Hindu Vaishnava, ishte gruaja e katërt Karamchand, të parat tre gratë që kanë vdekur me sa duket në gjatë lindjes. Gjatë rritjes me një nënë të devotshme dhe me traditat e rajonit Jain, i riu Mohandas i zhytur, fillimisht ndikimi që do të luajnë një rol të rëndësishëm në jetën në moshën madhore të tij, këto ndikime përfshirë për qeniet e ndjeshme, vgjetarianizëm, agjërimi për vetë-pastrimin, dhe tolerancë reciproke ndërmjet individëve të besimeve të ndryshme Klasikët indian, sidomos tregimet e Shravana dhe Maharaja Harishchandra nga epiket indiane, kishte një ndikim të madh në fëmijërinë e Gandit.
Burimi
Abduselam Bosi Sinani
Hello world programi
"Hello world" programi është një program kompjuterik që shtyp "Hello world" në ekranin e një pajisjeje. Është një ndër programet më të thjeshta në gjuhët programuese. Për këtë arsye, zakonisht është programi i parë që mësohet në orët e para të mësimit të një gjuhe programuese. Poashtu përdoret për të ilustruar sintaksën më të thjesht të gjuhës programuese. Shumica e këtyre programeve janë shumë të thjeshta, posaqërisht ato që mbështetën në interpretorin command-line që përdoret për të shfaqur rezultatin (output). Sidoqoftë këto mund të jenë shumë komplekse, sidomos kur programi shkruhet për ndërfaqe grafike te përdoruesit (Graphical User Interface). Kur programojmë një sistem të ngulitur (embedded system), teksti dërgohet në ekranin me lëng kristali (liquid crystal display). Në një pajisje që nuk shfaq tekst, një program i thjesht që prodhon një sinjal, si psh për të ndezur një llampe LED mund të jetë zëvendësim i “Hello world” programit.
Qëllimi
"Hello world" programi është bërë programi i parë tradicional që shumë njerëz e mësojnë. Në përgjithësi, është aq i thjesht saqë njerëzit që nuk kanë përvojë të mëparshme në gjuhët programuese mund ta kuptojnë lehtësisht, sidomos me drejtimin e një mësuesi apo një udhëzues me shkrim. Duke përdorur këtë program të thjesht si një bazë, parimet e shkencës kompjuterike ose elementet e një gjuhë programuese mund të ju shpjegohen programerëve fillestarë. Programuesit me pervojë që mësojnë gjuhë të reja mund të marrin shumë informata për sintaksen dhe strukturën e një gjuhë të caktuar nga “Hello World” programi. Përveq kësaj, “Hello World” programi mund të jetë një test bazë i cili na siguron që compailer-i (compiler) i një gjuhe, hapësira e zhvillimit (development environment), dhe hapësira run-time (run-time environment) janë instaluar saktë. "Hello world" programi është përdorur edhe nga hakerët e kompjuterëve si një provë e konceptit që kodi arbitrar mundët të ekzekutohët përmes një gabimi (exploit) ku dizajnerët e sistemit nuk e kanë parapa që kodi të ekzekutohet- psh. në Sony Playstation Portable. Ky është hapi i parë në përdorimin e përmbajtjes së bërë vetë ("home brew") në një pajisje të tillë.
Historia
Përderisa programet e vogla testuese kanë ekzistuar që prej zhvillimit të kompjuterëve të programueshëm, tradita e përdorimit të frazës "Hello World!" si një mesazh test është ndikuar nga një program shembull në librin themelor The C Programming Language. Programi shembull nga ai libër shtyp " " (pa shkronja të mëdha ose pikëçuditëse) dhe është trashëguar prej vitit 1974 nga një memorandum i brendshëm i Brian Kernighan, nga instuticioni Bell Laboratories ; Programming in C: A Tutorial e cila përmban versionin e parë të njohur si në vijim: {       printf ("hello, world");}
Rasti i parë i njohur i përdorimit të fjalëve "hello" dhe "world" së bashku në literaturën e kompjuterikës ka ndodhur më herët, në Kernighan's 1972 Tutorial Introduction to the Language B, me kodin në vazhdim: main { extrn a, b, c;  putchar(a); putchar(b); putchar(c); putchar('!*n'); } a 'hell'; b 'o, w'; c 'orld';
Për gjuhët moderne, “Hello World” programi ka tendencë të rritet duke u sofistikuar. Për shembull, gjuha programuese Go programming language prezentoi një program “Hello World” shumë gjuhësh (multilingual), Sun demonstroi "Hello World" në Java duke u bazuar në vektor grafik me madhësi (scalable vector graphics ) dhe gjuha programuese XL shfaqi tokën duke u rotulluar 3D si program “Hello World”.
Variantat
Egzistojnë shumë varianta në shenjat e pikësimit dhe në madhësinë e shkronjave në frazën "Hello World”. Varintat janë prania ose mungesa e presjës dhe pikëçuditëses(!), shkronja e madhe në 'H', edhe 'H' dhe 'W', ose asnjëra prej tyre. Disa gjuhë janë të detyruara që të zbatojnë forma të ndryshme si " ", në sisteme që përkrahin vetëm shkronja të mëdha, përderisa shumë "hello world" programe në gjuhë jo shumë tradicionale dhe të rralla (esoteric languages) shtypin një string paksa te ndryshuar. Shembull i tillë është programi i parë i gjuhës programuese Malbolge që shtypi "HEllO WORld", që përfundoi të ishte test program i suksesshëm. Sifoqoftë egzistojnë edhe varianta tjera në frymën e gjuhëve programuese. Gjuhët e programimit funksional (Functional programming) si Lisp, ML dhe Haskell, kanë tendencë të zëvendësojnë një program factorial me Hello World, të cilat theksojnë teknikat ripërsëritëse (recursive) që janë një pjesë shumë e rëndesishme në gjuhët funksionale. Klasifikimi i sistemit operativ Linux si Debian dhe Ubuntu mundësojnë "hello world" programin përmes sistemit të paketimit apt që ju lejon përdoruesve thjesht të shtypin ne tastierën e tyre "apt-get install hello" në terminal në mënyrë që programi të instalohet së bashku me ndonjë varësi të programit (software dependencies). Kjo thjesht shërben si një shembull për përdoruesit e ri që të mësohen si të instalojnë një paketë instaluese në Linux. Sidoqoftë është shumë më e dobishme për zhvilluesit, pasi që i ofron një shembull si të krijojnë një .deb paketë në mënyrë tradicionale ose duke e përdorur debhelper, së bashku me versionin e "hello" ; GNU hello, përdoret si shembull që si të shkruajnë një GNU program.
Tetaj
Tetaji është një fshat në komunën Lekbibaj në rrethin e Tropojës të Shqipërisë.
Beşiktaş J.K.
Beşiktaş Jimnastik Kulübü (Shqip - Klubi Gjimnastik i Beshiktash'it)është klubi më i vjetër sportiv në Turqi. Është formuar në vitin 1903 në Stamboll. Klubi futbollistik i Beşiktaş zhvillon ndeshjet në Superligën e Turqisë. Shpesh emërohet Kara Kartal që do të thotë Shqiponjë e Zezë. Skuadra Futbollistike e Beşiktaş zhvillon ndeshjet në stadiumin Vodafone Park, me kapacitet prej 41.903 ulësesh. Klubi futbollistik i Beşiktaş është një ndër skuadrat më të suksesshme e Superligës Turke. Ka Fituar Superligën e Turqisë 15 herë, ndërkohë Kupën e Turqisë 9 herë , Superkupën e Turqisë 8 herë.
Ngjyrat e Klubit
Kur u krijua ky klub sportiv, ngjyrat ishin Kuqe-Bardhë, por pas humbjes së Perandorisë Osmane në Luftën e Balkanit të viteve 1912-1913, është ndryshuar ngjyra e kuqe,në të zezë si shenjë zie, për ushtarët Osman që e humbën jetën gjatë këtyreve luftërave. .
Emblema
Besiktas'i është i vetmi klub sportiv në Turqi që ka të drejtë të bart në emblemën e tij flamurin e Turqisë.Kjo për shkak se skuadra e Besiktas'it e ka zëvendësuar Kombëtaren e Futbollit të Turqisë në ndeshje kundër Kombëtaren e Greqisë.
Task Forca Shumëkombëshe e Jugut
Task Forca Shumëkombëshe e Jugut apo TFSh J (angl.: Multi-National Task Force South apo shkurt MNTF S) është trupë e forcave të armatosura që vepronë në kuadër të KFOR-it në Kosovë.
TFSh J është përgjegjëse për sigurinë ushtarake të sektorit Gjerman nën komandën e KFOR-it. Qendra e brigadës gjendet në Prizren dhe gjatë vitit 2006 e komandonte Lutz Niemann. Kjo trup është ndarë nga Brigada Shumëkombëshe e Jugut në qershor të 2006-ës.
TFSh J përbëhet nga 3 mijë e 800 ushtarë nga shtatë vende të ndryshme dhe shumica e tyre janë gjermano-folëse
Alfred Nobel
Alfred Nobel ishte biri i tretë i Emanuel Nobel (1801-1872) dhe Andrieytte Ahlsel Nobel (1805-1889).
Dynamite dhe gelignit
Nobel ka gjetur se si nitroglycerin ishte përfshirë në një substancë inerte si absorbues kieselguhr (tokë diatomaceous) u bë e sigurt dhe më i përshtatshëm për të trajtuar, dhe kete përzierje ai e patentoi në 1867 si dinamit. Nobel demonstroi vetite shpërthyese te tij për herë të parë ne atë vit, në një gurore në Redhill, Surrey, Angli. Me qëllim që të ndihmojë,ne permiresimin e imazhit te biznesit te tij  ne lidhje me polemikat qe kishin lindur me pare per rezikshmerine e eksploziveve, i   vendosi ketij zbulimi emrin e tij. Nobël gjithashtu e kishte emeruar kete substance shume te fuqishme "Nobels Siguria Powder", por ne fund vendosi ta emertoj " Dynamite" qe vjen nga fjala greke -DYNAMI-qe do te thote ,force. Nobel më vonë nitroglycerin e kombinoi me komponime te ndryshme nitrocellulose, të ngjashme me collodion, dhe krijoi nje recete me efikase, nje kombinacion me shperthyes.ai krijoi nje substance si pelte transparente e cila ishte me e fuqishme dhe me shperthyese se sa dinamiti. 'Gelignit', ose lenda që prish xhelatinën, siç u quajt, është patentuar në 1876 dhe u pasua nga një mori kombinimesh të ngjashme, u modifikua me shtimin e nitratit te kaliumit dhe substancave të tjera. Gelignit ishte më i qëndrueshëm, i transportueshëm dhe formuar të përshtatshme që të përshtaten në vrimat e mërzitur, si ato të përdorura gjatë shpimit dhe miniera, se sa komponimet e përdorur më parë dhe u miratua si teknologji standarde për minierat në Epoka e Inxhinierike Nobel sjellë një sasi të madhe të suksesit financiar, edhe pse me një kosto të rëndësishme për shëndetin e tij.
Çmimet
Formulimi në lidhje me çmimin e letrare, "në një drejtim ideal" (i idealisk riktning në gjuhën suedeze), është i fshehtë dhe ka shkaktuar shumë konfuzion. Për shumë vite, Akademia Suedeze interpretuar "ideal" si "idealist" (idealistisk) dhe e përdorën atë si një arsye për të mos japë çmimin për të autorëve më pak të rëndësishme, por romantizmi, të tilla si Henrik Ibsen dhe Leo Tolstoit. Ky interpretim ka qenë që të rishikuar, dhe çmimi është dhënë, për shembull, Dario Fo dhe José Saramago, që definitivisht nuk i përkasin kampit të idealizëm letrare. [Kërkime origjinale?] Ka pasur edhe mjaft shumë vend për interpretim nga organet ai kishte emëruar për të vendosur mbi shkencat fizike dhe shpërblime të kimisë, duke ditur se ai nuk ishte konsultuar para se ata do të bëjnë. Në një faqe testamentin e tij, ai parashikonte që paratë të shkojnë në zbulime apo shpikje në shkencat fizike dhe për zbulimet apo përmirësime në kimi. Ai kishte hapur derën çmime teknologjik, por nuk e kishte lënë instruksionet se si të merren me dallimin në mes të shkencës dhe teknologjisë. Që nga organet e vendosjes se ai kishte zgjedhur ishin më të shqetësuar me ish, nuk është për t'u befasuar se çmimet shkuan për të shkencëtarëve dhe të mos e inxhinierë, teknikë apo Shpikësit të tjera. Në një kuptim, çmimet teknologjik njoftoi kohët e fundit nga Rrjeti Teknologjia botërore (jo të financuar nga fondacioni Nobel) në mënyrë të tërthortë të mbushur këtë boshllëk. Në vitin 2001, great Alfred Nobel e-grandnephew, Peter Nobel (b. 1931), i kërkoi Bankës së Suedisë për dallimin në çmimin e saj për të ekonomistëve dhënë "në kujtesën Alfred Nobel" nga pesë çmime të tjera. Kjo ka shkaktuar shumë polemika nëse Banka e Suedisë Çmimi në Shkencave Ekonomike në kujtim të Alfred Nobel në fakt është një "Çmimin Nobel".
Shkaba
Gjatësia
95-110 cm, krahët e hapur: 255-280 cm
Përshkrimi
Grabitqar me fluturim madhështor pergjithesisht ne ngjyre kafe qafa është me push të bardhë ose e zhveshur nga puplat. Silueta në fluturim duket mjaft e madhe për shkak të fluturimit me krahë të hapur, që rrallë i mbledh. Ka bisht trekëndor të mprehtë, kokë të vogël dhe sqep të ngushtë dhe të gjatë. Tek të vegjlit, trupi me ngjyrë kafe të errët kontraston me ngjyrën e çelët të pjesëve poshtë krahut. Dallohet nga shpendët e tjerë grabitqarë prej ngjyrës kafe të lehtë të trupit dhe nga kafja e errët e fundit të krahëve dhe të bishtit.
Përhapja dhe habitati
Parapëlqejnë lugina të hapura, të thata ose rrafshnalta nga ku mund të shohin kërmat. Ngjiten në fluturim dhe zbresin herë pas here. Njihen si folezuese koloniale të zonave shkëmbore, por aktualisht ekzistojnë vetëm prova sporadike të folezimit të tyre në rajon.
Riprodhimi
I ndërtojnë foletë me shkarpa buzë shkëmbinjve, ose nëpër guva në shpatet e rrëpirëta të maleve, shpesh në koloni të shpërndara me 10-20 çifte. Foletë zakonisht kanë një diametër prej 60-100 cm. Femra pjell zakonisht 1 vezë në fund të shkurtit. Ngrohja zgjat 48-54 ditë. Të vegjlit arrijnë të fluturojnë pas 3-4 muajsh.
Ushqimi
Kërma, hedhurinat nëpër pirgjet e plehrave, etj.
Zëri
Fishkëllima dhe hungërima kur ushqehen në grup me skelete e kërma. Pjesën tjetër të kohës e kalon në heshtje.
Citologjia
parapamje|Qeliza e hajvanit Citologjia është shkenca që merret me studimin e qelizës. Citologjia studion formën, funksionin dhe krijimin e qelizës. Qeliza është njësia baze themelore morfo-funksionale e të gjitha qënieve të gjalla. Sot citologjia zë vend qëndror në biologji.
Me bashkimin e qelizave të cilat kanë prejardhje të njëjtë embrionale, e që kryejnë fuksion të përbashkët, krijohen indet
Çdo qelizë, pa marrë parasysh formën, madhësin dhe karakterin e aktivitetit të saj, që të mbahet në jetë, duhet të ketë së paku tri sisteme strukturore - kimike, që janë:
Organizmi themelor i qenieve të gjalla
Materia e gjallë është shfaq një organizim dinamik dhe të ndërlikuar pamvarsisht nga niveli e zhvillimit evolutiv të saj, që nga njëqelizoret deri tek qënia njerëzore. Qeliza është njësia ndërtuese themelore dhe funksionale e të gjitha qënieve të gjalla, pra forma më e vogël e organizuar ku realizohet jeta.
Funksionimi dhe krijimi i qelizës
Qeliza është një sistem dinamik, i hapur, i cili përmban të gjitha mekanizmat për ndarjen e barabarte të materialit trashëgues. Qeliza është pesë herë njësi:
Me bashkimin e qelizave me funksion dhe prejardhje të njëjtë formohen indet. Me bashkimin e dy apo ma shume indeve, përgjithsisht me tipare të njëjta, krijohen organet. Me bashkimin e disa organeve, përgjithësisht me fonsion të njëjte dhe jo domosdoshmërisht morfologjikisht të njëllojta, formohen sisteme të organeve. Me bashkimin e këtyre sistemeve formohet edhe vete organizimi i Çdo gjallese.
Ndërtimi i materialit qelizor
Materiali qelizor ndërtohet nga lënde organike, joorganike. Në këtë material notojne organelet, një nga të cilat është edhe bërthama. Ndër lëndët joorganike që marrin pjesë në përbërjen e qelizës janë: Uji dhe elemente kimike qoftë në formë jonesh qoftë në formë kripërash minerale.
Elementet kimike
Konkretishte prej 106 elementeve 70 elemente hyjnë në përbërje të organizmave. 40% të këtyre karakterizohen nga një veprimtari e larte biologjike dhe quhen elemente biogjene. Me sasi më të mëdha në organizmin gjenden : oksigjeni 70%, karboni 18% dhe hidrogjeni 10%. Me sasi ma të vogël janë hekuri, azoti, fosfori, kalciumi etj. Elemente të përmendura e përbëjnë 99.99% të peshës së gjallesës dhe quhen makro-elemente. Në sasi edhe ma të vogla se makroelementet gjenden: mangani, bori, bakri, flori, nikeli, etj, dhe quhen microelemente. Po në sasi edhe ma të vogël se microelementen gjenden: radiumi, ari, zhiva, etj, dhe quhen ultramicroelemente.
Si komponim me I thjështë joorganik qe hyne ne perberjen e qelizes me sasin me te madhe është uji. 66% te trupit te njeriut perbehen nga UJI. UJI ne qeliz gjendet ne dy forma : I lidhur dhe I lire. Rolet e ujit te lidhur janë shume te medha. Edhe pse merr pjes ne 4-5% ka rendesi shume te maddhe pasi e pengon funderimin e ekoloideve, nuk I tret kriperat dhe I ngrine ne temp 40shkall. Uji I lire është I prezentuar me 95-96%, roli I tij është shume i madhe : si tretes,  pastaj ka role ne menjanimin e materieve te demshme mbron qelizen nga temperature e larte Dhe ka role ringjalles.
Perveq ujit rol te madhe ne jeten e qelizes luajne edhe kriperat minerale. Mungesa apo sasia e teperte e tyre mund te ndikojne ne qrregullime te proqeseve te jetes po ashtu mund te shkakton edhe vdekjen e qelizes. Sasisa e kriperave minerale nuk është njejte ne organizma te ndryshme P.sh ne guaskat ebutakeve ka shume kripera kalciume e ne kurrizin e njeriut ka shume kripera kalciumi natriumit etj.
Perberesit organik te qelizes janë komponimet e karbonit: karbohidratet, yndirat dhe proteinat.
Janë komponime te karbonite me hidrogjenin dhe oksigjenin qe gjenden ne raport 1:2:1. Formula e tyre është cn ( H2O )n. Karbohidratet luajne role te madhe ne perberjen e aacideve nukleike (dezoksiriboza dhe riboza ). Karbohidrate ndahen ne tri grupe : Monosakaride, Disakaride dhe Polisakaride. Monosakaride Cn (H2O)n janë sheqernat e thjeste te cilat nuk munden me te zberthehen ne karbohidrate me te thjeshta. . Varesishte prej numrit te atomeve monosakaridet mundte jene: TRIOZA, TETROZA PENTOZA HEKSOZA. PENTOZA: prej pentozave rendesin ma te madhe kane riboza dhe dezoksiriboza. HEKSOZA C6H12O6 : Rendesi ma te madhe prej heksozave kane: Glukoza dhe fruktoza.
Polisakaridet( C6H10O5) paraqesin formen me te hapur te karbohidrateve ne qenie te gjalla dhe keto formohet me polimerizimin e shume molekulave monosakaride. Ketu bëjnë pjes : celuloza, glikogjeni, amidoni dhe kitini. Amidoni paraqitet si ushqim ne forme te kokrizav ne citoplazmen e qelizes bimore ai munde te zberthehet ne maltoz e ne glukoz me ndikimin e enzimeve. Glikogjeni është polisakarid qe gjendet ne citoplazmen e qelizave shtazore dhe është burim I energjis. Celuloza duke vepruar ne krijimin e mureve te qelizave bimore e luan rolin mbështëtes. Kitini është material I cili gjendet ne mbështëjellesin e kembenyjetuarve.
Lipidet si karbohidrate perbehen prej C H O  dhe  nuk treten ne  uje por vetem ne tretesa organic. Lipidet ndahen ne lipide te thjeshta dhe te perbera. Lipidet e thjeshta permbajnevetem acide dhe glycerin Lipidet e perbera perveq acide yndyrore dhe glycerin permbajn atome te azotit dhe te fosforit. Lipidet e perbera janë: Lipoproteinat, fosfolipidet, steroidet etj. Organizmi jone me ngadal I tret lipidet sepse nga një gram lipid (yndyre) perfitohen 9.5 kilokalori.
Proteinat janë komponime te nderlikuara me peshe te madhe molekulare Ne perberjen e tyre perveq C H O hyne edhe N, porn e shume raste hyjne edhe elemente te tjera si squfuri, hekuri etj. Proteinat kan rol themelues ne organizimin e qelizes, edhe vete fjala protein rrjedh nga fjala greke qe do te thote: me I pari me I rendesishmi. Është vertetuar se proteinat po ashtu hyjne ne perberjen e antitrupave kunde helmimit nga gjarpri akrepi etj. Molekulat e proteinave perbehen nga bashkimi I aminoacideve. Ne natyre janë te njohura mbi 200 aminoacide por vetem 20 hyjne ne perberjen e qelizes. Molekulat e proteinave janë te ndertuara nga shume aminoacide. Te cilat bashkohen midis vete ne menyr qe grupi karboksil bashkohet me grupin aminik dhe kështu krijohet lidhja peptide –CO-NH- dhe lirohet një molecule uji. Nga kjo del se qdo ind, organ I ka proteinat e veçanta. P.sh muskujt I kan proteinat e miozines, ne eritrocite hemoglobines dhe ne kerc elastina. Proteinat ndahen ne dy grupe Proteinat e thjështë: perbehen vetem prej aminoacideve dhe treten ne uje. Ne temperature me te larte ato koagulohen siç është shembulli me vezen e zier e pules Proteinat e perbera perveq grupit proteinik permbajne edhe grupin joproteinik ety hyjn fosfoproteidet, lipproteidet.
Klasifikimi qelizor
Ekzistojnë dy lloje qelizash. “Te gjitha ato qeliza qe ne citoplazmen e tyre berthamen nuk e kan te diferencuar me membrane nga citoplazma I takojn tipit prokariot” “Te gjitha qeliza qe kan berthamen dhe organele te tjera te diferencuara me membrane nga citoplazma e saj I takojne tipit eukariot.
Lista e tumave ilire
Kjo është një listë jo e plotë e tumave ilire:
Vodnjan
Vodnjan (në Kroatisht ) është një qytet në zhupaninë Istra në Kroaci.
Demografia
Popullsia e qytetit sipas përllogaritjeve të vitit 2012 ishte 3667 banorë. Sipas regjistrimit të vitit 2011 3645 banorë ndërsa sipas regjistrimit të vitit 2001 3406 banorë. Popullsia ka ndryshuar me 0.6%.
Benedikti III
Papa Benedikti III ( l. ?, Roma - v. 17 prill 858, ) ishte papa i 104 i Kishës Katolike. Shërbeu si papë që nga zgjedhja e tij më korrik 855 dhe deri më 17 prill 858. Paraardhës i tij ishte papa Leoni IV, ndërsa pasardhësi papa Nikolla I.
Kremenata I
Kremenatë I është një vendbanim në komunën e Dardanës, Kosovë. Pas vitit 1999 fshati është i njohur edhe me emrin Ujmirë.
Betosh
Betoshi është një fshat në komunën Lekbibaj në rrethin e Tropojës të Shqipërisë.
Thanas Qerama
Thanas Qerama (7 prill, 1945 – 4 prill, 2004), ishte shkrimtar shqiptar, novelist dhe shkrues i tregimeve fantastiko-shkëncore, botues i revistës Horizonti gjatë viteve 1979–1989, revistë për moshat adoleshente me përmbledhje, kuriozitete dhe tregime nga shkencat natyrore dhe historike.
Tituj të veprave
Filmi Lundrimi i parë është bazuar në veprën e tij me të njëjtin titull.
Qerec-Mulaj
Qerec-Mulaji është një fshat në komunën Lekbibaj në rrethin e Tropojës të Shqipërisë.
Graham Hill
thumb|Graham Hill 1966 Norman Graham Hill lindi më 17 shkurt 1929 në Londër, Angli; vdiq më 29 nëntor 1975 në Arkley Britani të madhe. Ai ishte një garues britanik me makina. Graham Hill u bë kampion i Formula 1 më vitin 1962 dhe kështu pasoi në këtë titull garuesin amerikan me të njëjtin mbiemër Phil Hill. Gjithashtu djali i tij Damon Hill u bë kampion i Formula 1 më vitin 1996.
Graham Hill e nisi karrierën e tij si garues makinash në moshën 30 vjeçare. Pos të tjerave Graham Hill ka fituar garën e 24 orëve të Le Mans dhe garën Indi 500. Ai e fitoi 2 herë titullin e Kampionit në Formula 1 (1962 dhe 1968). Ai fitoi gjithsej 289 pikë, 14 gara dhe garoi gjithsej 176 herë në formula 1.
Curraj i Sipërm
Curraji i Eperm është një fshat në komunën Lekbibaj në rrethin e Tropojës të Shqipërisë.
Shëngjergj (Tropojë)
Shëngjergji është një fshat në komunën Lekbibaj në rrethin e Tropojës të Shqipërisë.
Kremenata II
Kremenatë II është një vendbanim në komunën e Dardanës, Kosovë.
ABA Business Center
parapamje
ABA Business Center është ndërtesa më e lartë e ndërtuar në Shqipëri. E hapur në vitin 2009 dhe me një siperfaqe prej 30 000 m2, ajo shtrihet në një nga zonat më kryesore në Tiranë për bizneset dhe individët. Katet me mure xhami ofrojnë pamje spektakolare të qytetit.
E pozicionuar pranë Stadiumit Kombëtar Qemal Stafa, ABA Business Center ofron zyra dhe apartamente me qira për bizneset dhe individët, sikurse dyqane dhe ambjente për argëtim. Kjo ndërtesë moderne ofron shërbime dhe pajisje të ndryshme, si sistem sigurie 24 orë, parkim të nëndheshëm, sistem kontrolli, një rrjet infrastrukture qendror për komunikime elektronike dhe një sistem qendror televiziv.
Nga kati i 5të deri në katin e 17të janë të vendosura zyra moderne, që ofrojnë të gjitha shërbimet e nevojshme për zhvillimin e biznesit të përditshëm. Më shumë se 15 kompani dhe shoqata kanë zyrat e tyre qendrore në këtë qendër.
Apartamentet e banimit ndodhen në katin e 18të dhe 19të dhe konsiderohen si disa nga më luksozet në Shqipëri, me disenjo dhe kushte bashkëkohore, si shërbim në dhomë, pastrim e mirëmbajtje, shërbime lavanderie, e shumë të tjera. Ndërtesa ka edhe një qendër fitnesi tepër moderne me sauna.
Kjo qendër bashkëkohore kompletohet me dy restorante të stilit italian. Fusion Dining & Cocktails është i pozicionuar në një kat me sallat tona të konferencave dhe të mbledhjeve. ABA Twenty First, i pozicionuar në katin e fundit të ndërtesës, është restoranti më prestigjioz i tipit gourmet në Shqipëri, i cili ofron përvoja të këndshme të kuzhinës fine italiane, një koleksion mbresëlënës verash dhe një pamje të pakrahasueshme 360 gradë të Tiranës.
ABA Business Center ofron dyqanin e tipit department store më të madh italian, Coin. Unike në stilin e saj, Coin Tirana është bërë një qendër tregtare tepër argëtuesë në Shqipëri.
Lidhje të jashtme
https://web.archive.org/web/20150228124242/http://www.gener2.al/sq/linjat-e-biznesit/projekte-rezidenciale-a-komerciale/komerciale/aba-business-center.html
Vrbovec
Vrbovec (në Kroatisht ) është një qytet në zhupaninë Zagreb në Kroaci.
Demografia
Popullsia e qytetit sipas përllogaritjeve të vitit 2012 ishte 4983 banorë. Sipas regjistrimit të vitit 2011 4973 banorë ndërsa sipas regjistrimit të vitit 2001 4862 banorë. Popullsia ka ndryshuar me 0.2%.
The Blind Side (film)
The Blind Side (Ana e Errët) është film amerikan i vitit 2009 me regji dhe skenar të John Lee Hancock. I përket zhandrit dram-sport dhe është i bazuar nga një libër i 2006-ës The Blind Side:Evolution of a Game nga Michael Levis. Filmi tregon për karakteristikak e Michael Ohrit, një gjyqtar anësor ofensivë i cili luan për Baltimore Ravens e NFL. Ai ndjek jetën e Ohrit ,edukimin e tij të varfër, vitet e shkollimit të tij në Wingate Chrisitian School(një përfaqësim imagjinar i Briarcest Chrisitian School në rrethinën e Memphis,Tennesse),birësimin nga Sean & Leigh Anne Tughy si dhe pozicionin e tij si një prej perspektivave të futbollit më tepër të lakmuar në kolegj.
Për punën e saj, Sandra Bullock fitoi The Golden Globe Award for Best Actress,The Screen Actors Guild Award for Outstanding Performance by a Female Actor in a Leading Role dhe Academy Award for Best Actress.
Përmbajtja
Ghithashtu përfshihet edhe një dedikim për babain e regjisorit i cili vdiq në 2009 dhe ishte trajner futbolli.
Produksioni
The Blind Side u realizua nga Alcon Entertainment dhe Warner Bros. Skenat e shkollës u xhiruan në Atlanta International School dhe në Westminster School në Atlanta,Georgia ku morrën pjesë shumë nxënësa të asaj shkolle. Premiera e filmit u dha më 17 nëntor në New York dhe New Orleans,ndërsa më 20 nëntor filloi të shfaqej edhe në pjesen tjetër të SHBA-ve dhe Kanadës.Sipas llogaritjeve buxheti ishte 29.000.000$ ndërsa deri në javën e 3-të arriti të fitoj 287,049,109$ milion.
RMS
RMS është një jazz fusion bend anglez i formuar në vitin nga tre session muzicientë të famshëm, Ray Russell, Mo Foster, dhe Simon Phillips.
Në mes të vitit 2007 RMS shkuan në turne në Angli. Për shkak të angazhimit të tij me bendin Toto, Simon Phillips u zëvendësua me bateristin e bendit Level 42, Gary Husband. Ata kanë luajtur në disa skena të vogla në jug të Anglisë, dhe planifikojnë ta vazhdojnë turnenë në pjesët e tjera të vendit në vitin 2008.
Nikollë I
Papa Nikolla I ( l. 820 afërsisht, Roma - v. 13 nëntor 867, ) ishte papa i 105 i Kishës Katolike. Shërbeu si papë që nga zgjedhja e tij më 24 prill 858 dhe deri më 13 nëntor 867. Paraardhës i tij ishte papa Benedikti III, ndërsa pasardhësi papa Adriani II.
Arben Llalla
Arben P. Llalla historian shqiptar, ka lindur më 17 janar 1972 në qytetin e Elbasanit. Mbaroi shkollën fillore dhe të mesme në vendlindje.Nga të dy linjat familjare rrjedh nga familje të shëndosha kombëtare që i kanë dhënë shumë Shqipërisë. Është i diplomuar në Universitetin Shtetëror të Tetovës(USHT) në degën Histori.
Nga viti 1992 e deri 2004 ka jetuar dhe punuar në Greqi. Që nga viti 1997 ka punuar gazetar duke bashkëpunuar dhe shumë gazeta dhe revista shqiptare në botë. Në 1998 ka filluar të bashkëpunojë me Lidhjen e Arvanitasve të Greqisë për studime historike dhe ka pasur një bashkëpunim të ngushtë me studiuesin dhe shkrimtarin e njohur Aristidh Kola. Në vitin 2000 filloi të botonte studimet e para për jetën dhe kulturën e arvanitasve të Greqisë. Deri më sot ka botuar në disa revista dhe gazeta shqiptare mbi 70 punime shkencore historike që kanë të bëjnë në veçanti me arvanitasit që nga themelimi i shtetit grek. Në dhjetor të viti 1998 është themelues i “Forumit të Emigrantëve shqiptar”- dega Selanik, dhe deri më tetor 1999 ishte kryetar i saj. Në shkurt të vitit 2000 zgjidhet Sekretar i Përgjithshëm i shoqatës “Shqiptarët e Selanikut”, ishte në këtë post deri më shtator 2000.
Më 2004 ishte përfaqësues i Ekzekutiv në Maqedoni i Lobit shqiptaro-amerikan në fushatën “PAVARËSIA E KOSOVËS TANI”, në mbështetje rezolutës së Kongresit amerikan.
Henrik Lacaj
Henrik Lacaj (Shkodër, 11 shkurt 1909 - Tiranë, 12 mars 1991) ka qenë arsimtar, përkthyes i klasikëve, leksikograf dhe pedagog shqiptar.
Biografia
Lindi në Shkodër shkollohet në Kolegjin Saverian të Jezuitëve dhe më tej studimet e larta i vazhdon në Universitetin e Padovës. Studimet e larta nuk mundi t'i përfundojë, kthehet në atdhe.
Në shtator të 1939 qe redaktor i gazetës "Rinija Fashiste" në Shkodër. Më 1940, së bashku me Pashko Gecin qe ngarkuar si përfaqësues nga ministria e Arsimit për të kryesuar provimet e maturës së liceut Illyricum në Shkodër. Më 1942 caktohet drejtor i arsimit të mesëm në Ministrinë e Arsimit.
Curraj i Poshtëm
Curraji i Poshtëm është një fshat në komunën Lekbibaj në rrethin e Tropojës të Shqipërisë.
JP
JP mund të jetë:
Kantoni Yenne
Kantoni Yenne (frëngjisht: Canton de Yenne) është një kanton në departamentin Savoie, rajonin Rhône-Alpes në Francë. Kryeqëndra e kantonit është Yenne. Ka sipërfaqe 131.3km2 dhe popullsi 5683 banorë.
Përbërja aktuale
Kantoni Yenne aktualisht përbëhet nga 14 komuna.
Bukovë
Bukova është një fshat në komunën Llugaj në rrethin e Tropojës të Shqipërisë.
PCM
Hyrje
350px|right|thumb|
Në sistemet komunikuese moderne sinjalet analoge (të moduluara) para se të transmetohen përpunohen edhe më tutje gjegjësisht digjitalizohen dhe sinjalet e digjitalizuara pastaj kodohen në ndonjë formë të dëshiruar. Sistemet të cilat shërbejnë për transmetimin e sinjaleve të tilla quhen sisteme PCM. Prej sistemeve PCM në përdorim të gjërë është sistemi digjital binar pra, sistemi në të cilin sinjali i transmetuar është binar .Me sinjal binar nënkuptojmë vargun e dy tipave të pulseve me forma të njohura, këto pulse paraqiten në intervale të rregullta kohore. Idenë për transmetim PCM të sinjaleve analoge i pari e ka dhënë A. Reeves më 1937, ndërsa sistemi i parë PCM është realizuar në “Bell Telephone” (Bell Labs) më 1950. Më 1962 duke ju falënderuar teknologjisë moderne është vënë në shfrytëzim sistemi i parë PCM. Disa herë gjer më tani theksuam se një sinjal i vazhduar ("continual", jodiskret), spektri i të cilit është i kufizuar me frekuencën fm, në bazë të teoremës së mostrimit mund të paraqitet në mënyrë ekuivalente me mostrat e tij të marrura në momente të caktuara kohore me periodë T≤ ½ fm. Me këtë proces prej sinjalit kontinual fitohet sinjali diskret për nga koha ose ndryshe mund të themi  se sinjalin kontinual e kemi diskretizuar për nga koha. Sinjali i fituar është sinjal analog PAM. Ky sinjal është analog sepse amplituda e mostrave të tij mund të ketë çfarëdo vlere nga brezi i vlerave të mundshme të amplitudës së sinjalit të informacionit. Nëse veprojmë njësoj edhe me ndonjë sinjal tjetër të informacionit nga burimi i llojit të njëjtë, do të fitojmë përsëri një bashkësi të vlerave të mostrave që dallohen prej mostrave të sinjalit të parë. Për informacion tjetër do të fitojmë prapë një bashkësi tjetër të mostrave e kështu me radhë. Shihet pra, se mostrat e një numri të madh të informacioneve formojnë një bashkësi të pafundme dhe paraqitjen e tyre nevojitet një alfabet me pafundsisht shumë simbole. Prandaj, për t’i paraqitur informacionet e një burimi kontinual si bashkësi të fundme të simboleve, është e domosdoshme të kryhet edhe një proces tjetër i njohur me emrin kuantizim. Me kuantizim bëhet përafrimi i vlerave të mundshme të amplitudave të mostrave në numër të caktuar të amplitudave diskrete. Procesi i kuantizimit pra paraqet diskretizim për nga amplituda momentale.
Për dallim nga procesi i mostrimit, kuantizimi rezulton në humbje të pakthyeshme të një sasie të informacionit sepse është i pamundshëm rekonstruktimi i sinjalit origjinal analog nga sinjali i kuantizuar. Prandaj gjatë kryerjes së këtij procesi duhet pasur parasysh që humbja e informacionit (për të cilën jemi të vetëdijshëm ) të jetë e tolerueshme sa i përket ndikimit në kualitet të transmetimit. Në realitet, sistemet telekomunikuese dhe komunikuese dhe komponentet përbërëse të tyre i dedikohen njeriut dhe ato projektohen duke i pasur parasysh aftësitë biologjike të shqisave të njeriut, kështuqë sinjalet të cilat dallohen pak në mes veti, njeriu i interpreton njësoj. Në anën tjetër, e dimë se në çdo sistem komunikues është e pranishme edhe zhurma, që do të thotë se demodulatori nuk është në gjendje t’i dallojë ndërrimet e vogla në amplitudë të sinjaleve. Këto kufizime për t’i dalluar të gjitha vlerat e mundshme të amplitudave, e mundësonjë kuantizimin. Nëse gabimi është më i vogël se mundësia e shqisave tona për t’i dalluar këto gabime, atëherë transmetimi do të jetë besnik. Prandaj, të gjitha vlerat e amplitudave të cilat ndodhen në intervalin i cili është më i vogël se sa mundësia e dallimit të tyre formojnë një klasë të vlerave. Cilado vlerë momentale e amplitudave nga kjo klasë do të reprodukohet si vlerë e njetë.